***Third Star*** on vuonna 2010 valmistunut brittiläinen draamaelokuva, jonka on ohjannut Hattie Dalton ja jonka pääosissa ovat Benedict Cumberbatch, JJ Feild, Tom Burke, Adam Robertson ja Hugh Bonneville.  Se sai ensi-iltansa Edinburghin elokuvajuhlilla kesäkuussa 2010, missä se esitettiin päätöselokuvana , ja se julkaistiin Isossa-Britanniassa 20. toukokuuta 2011.

Juoni
-----

Juhlittuaan 29-vuotispäiväänsä ja – kuten kaikki, mukaan lukien hän itse sen tietävät – viimeistä syntymäpäiväänsä, James, joka sairastaa parantumatonta syöpää, lähtee viimeiselle vaellusmatkalleen kolmen parhaan ystävänsä Davyn, Billin ja Milesin kanssa. Heidän määränpäänsä on Jamesin suosikkiranta Barafundle Bay, Pembrokeshiren rannikolla.

Davy on lempeä, lojaali ja vastuullinen sielu, ja ollut jo jonkin aikaa työttömänä. Hän on auttanut Jamesin perhettä tämän huolehtimisessa jo melko pitkään. Bill puolestaan on hauskanpitoa rakastava vitsiniekka, ja kaikki toivovat hänen vihdoin hankkiutuvan eroon hänen tyttöystävästään, jonka lyhyesti mainitaan kohtelevan häntä huonosti. Jamesin elämästä jo kauan aikaa poissa ollut Miles on komea ja intellektuelli, liikemies ja menestyksekkään kirjailijan poika, joka myös kuoli syöpään Milesin ollessa pieni. James ja Miles olivat ennen hyviä ystäviä, ja heidän kaveruuttaan väritti vahva kilpailuhenkisyys, varsinkin siksi että he molemmat tahtoivat tulla kirjailijoiksi. James on liian heikko kävelemään pitkiä matkoja, joten hän istuu enimmäkseen erikoisvalmisteisissa kärryissä jotka Bill rakensi hänelle lahjaksi. Hän tarvitsee myös paljon sekä käytännöllistä että fyysistä apua ystäviltään, ja yhä enemmän nestemäistä morfiinia ja muita lääkkeitä hallitakseen kroonista kipua ja muita hänen sairautensa aiheuttamia oireita. Sairastettuaan jo vuosia, hän vaikuttaa olevan sujut nopeasti lähestyvän kuolemansa kanssa ja nauttii lapsenmielisesti kaikesta, mitä tällä viimeisellä matkalla on tarjottavanaan. Kuitenkin, hänen heikko fyysinen kuntonsa ja jatkuvasti lisääntyvä kipu tuovat esille myös syvän katkeruuden siitä, että hänen elämänsä on ohi ennen kuin hän ehtii kunnolla saada mitään aikaan.

Matkustaessaan pitkin karua ja syrjäistä rannikkomaastoa, nuoret miehet pelleilevät ja pitävät hauskaa antaakseen Jamesille hänen elämänsä matkan. He kohtaavat myös erilaisia hieman outojakin henkilöitä ja tilanteita, sekä useita takaiskuja ja onnettomuuksia, mukaan lukien heidän retkitarpeidensa ja lopulta koko kärryn menettämisen. Kaikkien hermot ja kärsivällisyys ovat koetuksella, Jamesin purkaessa vihaansa vuorollaan jokaista ystäväänsä kohtaan: osittain ennalta harkitusti ja osittain silkasta kivun aiheuttamasta raivosta. James yrittää saada ystävänsä arvostamaan elämää jota hän ei itse saa elää ja kertoo heille, ettei heidän pitäisi tyytyä asioihin sellaisina kuin ne ovat vaan muuttaa niitä. Davy on järkyttynyt Jamesin havainnoista; Bill paljastaa, että hänen tyttöystävänsä on raskaana, ja vaikka hän tietääkin etteivät he sovi toisilleen, hän ei voi eikä aio jättää tätä; Miles vastaa Jamesin häneen kohdistamiin hyökkäyksiin samalla mitalla. Lopulta James ja Miles paljastavat kummatkin taholtaan pitämänsä salaisuudet, joita kumpikin on pimittänyt toisiltaan. James löysi ja luki sen romaanin käsikirjoituksen, jonka Miles kirjoitti vuosia sitten kertomatta kenellekään, ja on siitä lähtien ollut tälle kateellinen. Hän on kuitenkin myös vaikuttunut Milesin kirjallisesta lahjakkuudesta. Miles on pysynyt poissa Jamesin elämästä viime aikoina, koska ei ole pystynyt eikä halunnut käsitellä parhaan ystävänsä sairautta. Nyt hän on kuitenkin rakastunut ja makasi Jamesin naimisissa olevan sisaren Chloen kanssa. Chole ja hänen lapsensa tulevat pian muuttamaan Milesin luo – tämä on jotain, mitä Miles ei aikonut koskaan paljastaa Jamesille.

Sinä yönä, jona he vihdoin saapuvat Barafundle Baylle, James paljastaa yllättäen koko matkan todellisen tarkoituksen: hän aikoo hukuttaa itsensä mereen ennen kuin kipu valtaa hänen elämänsä täysin. Hän pyytää ystäviään sallimaan tämän ja kertomaan hänen perheelleen ja poliisille, että he heräsivät aamulla ja löysivät hänen ruumiinsa kellumasta vedestä. Järkyttyneinä pelkästä ajatuksestakin, kaikki kolme kieltäytyvät; kuitenkin, kadotettuaan hetkellisesti sen laukun jossa olivat Jamesin morfiini ja kaikki kipulääkkeet, ja nähtyään hänen kamppailevan erittäin kovan kivun kanssa, he muuttavat mielensä.

Aamun koittaessa James ui mereen ystäviensä kanssa, jotka lupaavat olla hänen tukenaan. Kuitenkin, ainoastaan Miles on kykenevä olemaan Jamesin vierellä tämän hukuttaessa itsensä lähelle rantaa, Davyn ja Billin katsellessa maalta. Miles raahaa Jamesin ruumiin takaisin maalle ja miehet jäävät katselemaan yhä lipuvaa aallokkoa.

Rooleissa
---------

* Benedict Cumberbatch Jamesina
* Tom Burke Davyna
* JJ Feild Milesina
* Adam Robertson Billinä
* Hugh Bonneville rantamiehenä
* Rupert Frazer hahmona Mr.
* Helen Griffin roolissa Mrs.

Vastaanotto
-----------

*The Observerin* Philip French kutsui elokuvaa "päteväksi, melko tutuksi ja ennalta-arvattavasi, vaikkakaan ei kovin vastenmieliseksi".  *Santa Monica Daily Pressin* Citron kutsui sitä "mukaansatempaavaksi, liikuttavaksi ja kiehtovaksi kokemukseksi". *The Guardianin* O'Neill kuvaili sitä "pikareskiksi ja pitkälti suunnattomaksi mainiten, että elokuva sai varsinaisen suuntansa vasta sen loppupuolella".

Viitteet
--------

1. ↑  Reynolds, Simon (2011) "Trailer: Benedict Cumberbatch's 'Third Star' (Arkistoitu – Internet Archive)", Digital Spy 6.5.2011
2. 1 2  Citron, Cynthia: Movie review: ‘Third Star’ worth the climb *Santa Monica Daily Press*.  7.7.2011. Viitattu 22.6.2023. (englanniksi)
3. ↑  French, Philip (2011) "Third Star – review", *The Observer* 22.5.2011
4. ↑  O'Neill, Phelim (2011) "Third Star – review", guardian.co.uk 19.5.2011

Aiheesta muualla
----------------

* *Third Star* Internet Movie Databasessa. (englanniksi)
* *Third Star* Rotten Tomatoesissa. (englanniksi)